**Jannecke Øinæs tok sitt andre Slappa-gull**

**Oslo: En real kaffepause med hvilepuls på 59 sikret Jannecke Øinæs lørdag ettermiddag seieren under finalen i årets NM i Slappa.**

For niende år på rad inviterte Norsk Kaffeinformasjon publikum til å være med å hylle kaffepausen ved å delta i Norges uoffisielle mesterskap i Slappa, og et stort publikum tok i helgen turen til Aker Brygge for å nyte en kopp kaffe i ro og mak.

– Dette var utrolig gøy og veldig uventet, smilte vinneren etter at NM-seieren var i havn. Øinæs er vokalist og skuespiller, blant annet kjent fra dramaserien Hotel Cæsar, og vant også NM i Slappa i 2008. Dermed ble hun i helgen historisk med sitt andre Norgesmesterselskap etter en meget sterk finalerunde.

NM i Slappa samler hver høst voksne og unge kaffeelskere som kjemper om å oppnå lavest hvilepuls liggende i en hengekøye etter å ha drukket en kopp kaffe, og mens en sykepleier måler kaffepulsen.

I finalen lørdag slo Jannecke Øinæsblant annet ut Trondheims delfinalevinner Robin André Larsen som ikke greide å gjenta sin sterke prestasjon på 49 i hvilepuls tidligere i uken. Malin Englund fra Nordfjordeid representerte Vestlandet, ga Jannecke Øinæs tøff motstand med samme hvilepuls i finalen. Malin røk imidlertid ut på svakere resultater sammenlagt og tok en imponerende andreplass.

Med NM-seieren innkasserer Øinæs ett års gratis forbruk av kaffe, kaffetrakter samt seierstrofeet ”Den forgyllede kaffetrakter”.

**Kaffe i alle varianter**

Flott septembervær skapte en perfekt ramme rundt årets Slappa-NM lørdag, og som i år ble lagt til Kaffedagene på Aker Brygge i Oslo.

- Det har vært en fantastisk kaffedag på brygga med god stemning og flere tusen innom vår stand og slappet av med en god kopp kaffe. Vi har knyttet kaffepausen til glede og smil, og samtidig er det utrolig hyggelig at så mange synes det er gøy å delta i Slappa-NM, sier Bjørn Grydeland i Norsk Kaffeinformasjon.

**Viktig kaffepause**

Kaffepausen er viktigere enn mange kanskje tenker over, sier leder Marit Lynes i Norsk Kaffeinformasjon, som står bak årets mest avslappende mesterskap.

– En god kaffepause kan være et enkelt, men virkningsfullt botemiddel mot stress. Ved å legge bort jobben og fokusere på å nyte kaffen i fem minutter, blir du både avslappet og fokusert. Så selv om kaffe har en oppkvikkende effekt, kan en ordentlig kaffepause redusere stress, sier leder Marit Lynes i NKI.

Følg arrangementet på facebook.com/kaffepausen og på kaffe.no

**Kontaktpersoner:**

Norsk Kaffeinformasjon Marit Lynes, tlf. 23 13 18 50, mobil 480 40 862

Norsk Kaffeinformasjon Bjørn Grydeland, tlf. 23 13 18 50, mobil 905 06 120

Espresso Mobile Arrangementsansvarlig Arild Johnsen, mobil 901 68 468

**Dette er NM i Slappa:**

* Arrangeres av Norsk Kaffeinformasjon, som en hyllest til kaffepausen. Ble arrangert for niende gang på rad.
* NM-delfinaler på Festplassen i Bergen 14. september og på Trondheim Torg 16. September.
* Vinnere av delfinalene i Bergen og Trondheim inviteres til NM-finalen på Aker Brygge i Oslo.
* Den som oppnår lavest gjennomsnittlig puls i løpet av 5 minutter vinner.
* Vinneren av årets NM i Slappa får trofeet ”Den forgyllede kaffetrakter” og ett års gratis forbruk av kaffe.

**Kaffe:**

* Kaffe er den drikken vi drikker mest av i Norge, etter vann fra springen. Den norske kaffedrikkeren inntar i gjennomsnitt fem kopper om dagen.
* Kaffe er ferskvare. Den bør konsumeres i løpet av en ukes tid etter at kaffeposen er åpnet.
* Kaffe vokser på trær! På samme måte som med vin er det hvor kaffen er dyrket, jordsmonn, høyde over havet og type kaffe som er avgjørende for smaken.
* Bruk godkjent rengjort tilberedningsutstyr. Mye god kaffe er blitt ødelagt av en dårlig trakter eller manglende renhold. Husk rensemiddelet Clean Drop til trakter og kanner.
* Livet er for kort til å drikke dårlig kaffe! Norge er kjent for å importere kaffe av høy kvalitet.